**Nașterea dimineții**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amintirea de culoare

Prinde glas din întuneric

Se zăresc zorii în zare

Și prind zborul în putere.

Mai răsună voci de noapte

Dar atenție n-au parcă,

Luna printre două șoapte

Se prelinge după barcă.

Clipesc nuferii din gene

S-ar deschide... să mai doarmă...

Pe cărări aeriene

Fac lăstunii de-acum larmă.

Înfloresc ca și cuvinte

Aripi noi în triluri dese

Și cântarea lor cuminte

Vremea nouă întrețese.

E doar pâclă de lumină,

Încă nu-s fire de rază -

Mi-am pierdut simțul de vină

Cu întunecimi de groază.

Prospețimea dă-n mireasmă

Sufletul de se înspică

Cum, stropită cu agheasmă,

Spre cer fața se ridică.

Negăsind ce-ar vrea să fie,

Neștiind ce poate-n viață

Se înalță Poezie

Nașterea de dimineață!

Victor Bragagiu